PROIECT DIDACTIC № 9
I. Date generale
	Unitatea de învățare
	 2. CE POVESTEȘTE MUZICA?

	Tema lecției
	Lumea copiilor în muzică. Personaje din povești în muzică.

	Data
	A 9-a săptămână de studii 



 Unități de competență:
2.1. Descrierea în cuvinte proprii a dispoziției și a conținutului unor piese musicale
2.2. Improvizarea unor succesiuni de silabe ritmice cu și fără text
2.3. Interpretarea unor cântece despre copilărie, natură, țară 
Obiective operaţionale:
A.   Cognitive:  
· Să identifice prin audiție personajele din povești sugerate de fragmente muzicale.
· Să formuleze răspunsuri scurte (oral sau mimat) despre personajul sugerat de muzică.
B.   Formative: 
· Să interpreteze expresiv cântecul „În lumea basmelor”.
· Să asocieze personaje din cântec cu elemente vizuale (cartonașe).
C.   Atitudinale: 
· Să manifeste interes și plăcere față de activitățile muzicale și ludice din lecție.
· Să coopereze cu colegii în activități de cânt și joc.
Strategii didactice:
A. Metode: Conversația euristică, explicația, audiția active, joc didactic, mișcare și improvizație. muzicală, interpretarea model etc.
B. Mijloace didactice:  Laptop, proiector/ televizor, Pian/keyboard, un balon colorat (sau minge moale) etc.
C. Bibliografie și webografie selectivă:
1.Curriculum national. Învățământul primar. Chișinău: MECC, 2018.
2.Morari M., Gagim I. Educație muzicală. Manual pentru clasa a I-a – Chișinău: Știința, 2014.
3.Ghid de implementare a curriculumului pentru învățământul primar. Chișinău: MECC, 2019.
4.Metodologia privind evaluarea criterială prin descriptori în învățământul primar, clasele I- IV.Chișinău: MECC, IȘE, 2019.
[bookmark: _Hlk203914126]5.Morari M., Gagim I., Educație muzicală, clasa I. Ghidul profesorului. – Chișinău, Știința, 2014.
https://www.youtube.com/watch?v=5YxjFhcu9Vc&list=RD5YxjFhcu9Vc&start_radio=1





II. Schița scenariului lecției  
	Etapele
	Obiectivele operaţionale
	Tehnologia și conținuturi vizate
	Timp alocat
(min.)
	Evaluare


	                                                   EVOCARE
	

· Să identifice prin audiție personajele din povești sugerate de fragmente muzicale.
· Să asocieze personaje din cântec cu elemente vizuale (cartonașe).
· Să formuleze răspunsuri scurte (oral sau mimat) despre personajul sugerat de muzică.

	
Salutați elevii și veniți în fața lor cu o carte (reală sau simbolică – o carte decorativă) numită „Cartea magică a muzicii din povești”.
Dialog sugerat (jucăuș, cu mister): „Astăzi am adus o carte specială... o carte care nu se citește, ci se ascultă! În ea trăiesc personaje din povești pe care voi le cunoașteți. Dar aceste personaje... cântă și dansează! Hai să vedem cine ne cheamă din carte!”
Deschideți cartea (sau mimați), redați ( interpretați la unstrument) un scurt fragment muzical (ex: un pasaj vesel pentru o zână, unul misterios pentru un lup, etc.).
Întrebați elevii: „Ce personaj crezi că ne-a trimis această melodie? Din ce poveste crezi că vine? Cum ți se pare muzica: veselă, tristă, jucăușă, înfricoșătoare?”
Redați apoi 2–3 fragmente, scurte (20–30 sec), inspirate din muzică de film sau din lucrări clasice cu personaje (ex.: Peter și lupul, Carnavalul animalelor, Harry Potter, Frozen – în funcție de preferințele clasei).

	 






5-7 minute
	 


Observarea interesului și a  gradului de participare  la subiectul propus.


	REALIZAREA SENSULUI















REFLECŢIE

	


· Să manifeste interes și plăcere față de activitățile muzicale și ludice din lecție.

· Să asocieze personaje din cântec cu elemente vizuale (cartonașe).


· Să interpreteze expresiv cântecul „În lumea basmelor”.


	Realizați cu elevii activitatea: „Cine locuiește în lumea basmelor?” 
Materiale (opțional): imagini cu personaje de poveste (Scufița Roșie, lupul, Albă ca Zăpada, Harap Alb, zmei, zâne etc.).
Întrebați elevii:„Cine credeți că locuiește în lumea basmelor?”
Prezentați pe rând 4–5 personaje (prin imagine, gest sau mimă).
Elevii trebuie să:
· numească personajul,
· spună din ce poveste vine,
· și (opțional) să imite o replică sau o mișcare specifică.
Spuneți apoi elevilor că:„Toate aceste personaje se întâlnesc într-un cântec special, în care vom păși și noi – se numește „În lumea basmelor”. Ascultați cu atenție și vedeți câte personaje recunoașteți!”
https://www.youtube.com/watch?v=5YxjFhcu9Vc&list=RD5YxjFhcu9Vc&start_radio=1
Învățați să cântați expresiv cantecul (vezi versurile in anexa 1).
	











30-35 min

	

Angajarea în discuții  și realizarea sarcinilor propuse.

Cooperarea în grup.


Aprecierea culturii  de interpretare vocală, corect intonativ.


	REFLEXIE/ EXTENSIE
	
·  Să manifeste interes și plăcere față de activitățile muzicale și ludice din lecție.
· Să coopereze cu colegii în activități de cânt și joc.

	
Pentru a dezvolta spontaneitatea și recapitularea verbală în mod ludic propuneți elevilor activitatea : „Balonul vorbitor”.
Desfășurare:
· Elevii stau în cerc.
· Profesorul aruncă balonul unui elev și spune: „Spune ceva despre... un personaj din cântec”.
· Elevul răspunde rapid (ex: „Zâna e bună și ajută pe toți”), apoi aruncă balonul altcuiva, cu o altă temă: muzică, poveste, loc, întâmplare, ce ți-a plăcut, etc



	




5 minute
	



Exprimarea opiniei proprii,
Creativitatea,
Originalitatea.




Anexa 1

În lumea basmelor

Refren La, la, la, la, la, la, la

1.În lumea basmelor noi am intrat
Cu Alba ca Zapada ne-am jucat
Și cu Cenușăreasa am vorbit,
Cuvinte magice ea ne-a șoptit.

Motanul încălțat era si el,
Bunica si Scufita Rosie,
Alice, Pinochio si Apolodor
Erau și ei în lumea basmelor.

R: La, la, la, la, la, la, la, la

2.Cu Degetica ne-am mai intalnit,
Mica Sirenă si ea a venit
Era și Craiasa Zapezilor
Și Fat-Frumos si Zana Muntilor.

De vreți și voi în lumea basmelor
Cântați cu noi și va fi mai ușor,
Cu personaje sa va-ntalniti
Balauri, vrăjitoare, zmei si printi.

R: La, la, la, la, la, la, la, la

3.În lumea basmelor noi am intrat 
Cu Alba ca Zapada ne-am jucat
Si cu Cenușăreasa am vorbit,
Cuvinte magice ea ne-a șoptit.

De vreți și voi în lumea basmelor
Cantati cu noi și va fi mai ușor,
Cu personaje sa va-ntalniti
Balauri, vrăjitoare, zmei si printi.

În lumea basmelor!






























